અમદાવાદમાં આવેલા કોલ સેન્ટર્સ અને BPO દ્વારા ૨૦૧૨થી ૨૦૧૬ વચ્ચે અમેરિકાનાં નાગરિકોને ખોટા ફોન કરીને IRS કે USCISના અધિકારી તરીકે ધમકીઓ આપીને પૈસા પડાવવામાં આવતા હતા. આમાં વૃધ્ધ અમેરિકનો અને કાનૂની ઈમિગ્રન્ટસને શિકાર બનાવવામાં આવ્યા હતા. બ્રોકર્સ અને અન્ય સોર્સ પાસેથી ડેટા મેળવીને ટેક્સ કે દંડ ન ભરે તો તેમને પકડવાની ધમકીઓ અપાઈ હતી. જો કૌભાંડનો ભોગ બનનાર પૈસા જમા કરાવવા તૈયાર થાય તો અમેરિકામાં તેમના સાથીઓનો સંપર્ક સાધીને મની ગ્રામ કે વેસ્ટર્ન યુનિયન દ્વારા વાયરથી પૈસા ટાન્સફર કરવા કહેવામાં આવતું હતું અને કૌભાંડીઓનાં ખાતામાં પૈસા જમા કરાવવામાં આવતા હતા અને મની લોન્ડરિંગ દ્વારા પૈસાની હેરાફેરી કરાતી હતી.